Gamleveien i Måbødalen fungerte lenge som alternativ rute for gående og syklende som skulle gjennom dalen, da det er forbudt for gående og syklende i den nye Måbøtunnelen. Sent i 2018 ble det besluttet at det var for farlig å fortsette denne praksisen, som følge av nye geologiske undersøkelser som konkluderte med svært stor skredfare langs med den gamle veien. Veien ble derfor stengt på ubestemt tid.